Шопагуэ Елдар япэ йощ
Калугэ областым и Медынь къалэм щекIуэкIащ универсальнэ бэнэкIэ псынщIэмрэ универсальнэ бэнэкIэмкIэ Урысейм пашэныгъэ къыщыхьынымкIэ илъэс 18 — 20 хъу щIалэхэмрэ хъыджэбзхэмрэ я зэхьэзэхуэ.
Абы я зэфIэкI щагъэлъэгъуащ икIи ехъулIэныгъэхэр щызыIэрагъэхьащ КъБР-м и спортсмени 6-м.
Универсальнэ бэнэкIэ псынщIэмкIэ зэпеуэм япэ увыпIэр къыщихьащ Шопагуэ Елдар (кг 60). Тхьэзэплъыж Ислъам (кг 80) етIуанэщ, Сэхъу Къантемыррэ (кг 70) Хьэгъэжей Даниилрэ (кг 75) ещанэ хъуащ.
Универсальнэ бэнэкIэмкIэ зэхьэзэхуэм ди спортсменхэм аргуэру медали 3 — зы дыжьынрэ жэзитIрэ — щызыIэрагъэхьащ. Сэхъу Къантемыр етIуанэ увыпIэр къихьащ, Шопагуэ Елдаррэ Бетыгъуэн Залымрэ (кг 70) ещанэщ.
Спортсмен ныбжьыщIэхэр я гъэсэнщ тренерхэу Щомахуэ Къазбэчрэ Бетыгъуэн Русланрэ.
